12/02/2015 | Administración LocalMunicipal
Ames
Decreto n.º 40/2015.-Baixas de oficio no padrón municipal de habitantes

DECRETO NÚM.40/2015.–BAIXAS DE OFICIO NO PADRÓN MUNICIPAL DE HABITANTES Por este Concello incoáronse de oficio os oportunos expedientes para dar de baixa no Padrón municipal de habitantes ás persoas que se relacionan neste documento. ANTECEDENTES 1.–O Consello de Empadroamento na súa reunión do 27 de xuño de 2008, informou favorable a proposta de ampliación da realización da comprobación periódica da continuidade da residencia a toda a cidadanía estranxeira que non está na obriga de renovar a súa inscrición padronal cada dous anos. Isto é, a cidadanía da Unión Europea e dos estados parte no Acordo sobre o espazo económico europeo, así como os que, sen pertencer a estes países, teñen a tarxeta de residencia de réxime comunitario (por ser familiares de comunitarios) e aqueles que teñen autorización de residencia permanente, identificados coas iniciais NO_ENCSARP. Con data 07/07/2009 recibiuse escrito do Instituto Nacional de Estatística (INE) (continuación ao recibido na data 29/05/2009), no que se notifica a posta en marcha dun procedemento de comprobación de residencia dos estranxeiros NO_ENCSARP, co envío de datos mensuais a través do ficheiro de intercambio de información mensual das novas incidencias denominadas: – Erro 141.–Comprobación de residencia dos estranxeiros non inscritos no Rexistro Central de Estranxeiros. – Erro 142.–Comprobación da residencia dos estranxeiros con tarxeta de residencia de fai máis de 5 anos. – Erro 143.–Comprobación da residencia dos estranxeiros con certificado de inscrición no Rexistro Central de Estranxeiros expedido fai máis de 5 anos.2.–En relación co anteriormente exposto e por parte do Departamento de Estatística deste Concello envíase á cidadanía estranxeira NO_ENCSARP comunicada polo INE a través das incidencias expostas e neste caso todos menores de idade, unha notificación individual ao enderezo no que constan empadroados, indicándoselles que teñen que pasar os representantes legais dos interesados por este departamento a confirmar a súa residencia coa advertencia de que no caso contrario, procederase, de oficio, á tramitación de expedientes de baixa padronal por inclusión indebida. Esta notificación non se puido levar a cabo por descoñecemento do seu domicilio actual.3.–Resultado fallida a notificación persoal, procédese á publicación do anuncio de incoación dos expedientes de baixa de oficio no Padrón municipal de habitantes no taboleiro de anuncios deste concello (período de exposición comprendido entre o día 01/10/2014 ata o día 27/10/2014) e no Boletín Oficial da Provincia núm.197, de data 15/10/2014, dando aos interesados trámite de audiencia.4.–Finalizado o prazo sinalado e non manifestado os representantes legais dos cidadáns que se relacionan expresamente a súa conformidade coa baixa de oficio, solicítase o informe preceptivo do Consello de Empadroamento, Sección Provincial de A Coruña; informe que emitiron favorable con data 17 de decembro de 2014.5.–Polo Departamento de Estatística comprobouse que a data deste documento, non se recibira comunicación por parte do INE de que estas persoas cambiaran a súa residencia para outro municipio. CONSIDERACIÓNS LEGAIS 1.–Acordo do Consello de Empadroamento na súa reunión de data 27/06/2008 sobre “Proposta de formación do CERE de eleccións ao Parlamento Europeo (PE) de xuño de 2009 e actualización conxunta dos Padróns municipais.” 2.–Real decreto 2612/1996, do 20 de decembro, polo que se modifica e Regulamento de poboación e demarcación territorial das entidades locais, aprobada polo Real decreto 1690/1986, do 11 de xullo (na súa redacción dada nos artigos 53, 54, 60 e 72). 3.–Resolución do 1 de abril de 1997, da presidenta do Instituto Nacional de Estatística e do director xeral de Cooperación Territorial, pola que se ditan instrucións técnicas ao concellos sobre a xestión e revisión do padrón municipal, “II Xestión do padrón municipal, 1. c.2). Baixas por inscrición indebida”. 4.–Lei 4/1996, do 10 de xaneiro, pola que se modifica a Lei 7/1985, do 2 de abril, reguladora das bases de réxime local, en relación co padrón municipal.5.–RD 240/2007 sobre entrada, libre circulación e residencia en España da cidadanía dos Estados membros da Unión Europea e de outros Estados parte no Acordo sobre o Espacio Económico Europeo.6.–Lei 30/1992, modificada pola Lei 4/1999, do Réxime xurídico das administracións públicas e do procedemento administrativo común (artigos 59 e 61). En relación con todo o indicado e considerando que a tramitación dos expedientes cumpren con todos os trámites regulamentarios establecidos, esta alcaldía, no uso das facultades conferidas pola lexislación vixente, RESOLVE: 1.–Dar de baixa de oficio no Padrón municipal de habitantes deste concello por inscrición indebida e con data deste documento ás persoas que se relacionan a continuación, segundo establece o artigo 72 e por incumprimento do artigo 54, ambos do Regulamento de poboación e demarcación territorial das entidades locais, na súa redacción dada polo Real decreto 2612/1996, do 20 de decembro: 2.–Remitir ao INE nos correspondentes ficheiros de variacións mensuais as baixas realizadas.3.–Publicar a presente resolución para os efectos de notificar aos afectados da súa baixa no padrón municipal de habitantes. Contra a presente resolución, que pon fin a vía administrativa, poderanse interpoñer os recursos seguintes: ● Con carácter potestativo, o recurso de reposición ante o mesmo órgano que ditou a presente resolución, no prazo dun mes a contar dende o día seguinte ao da notificación, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. ● Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. ● Interpoñer directamente recurso contencioso-administrativo no prazo de dous meses contados a partir dende o día seguinte ao da notificación do presente acordo, na forma prevista na lexislación de dita xurisdición contencioso-administrativa. ● Interpoñer calquera outro recurso que estime procedente. Ames, 16 de xaneiro de 2015. O alcalde A secretaria Santiago V. Amor Barreiro Rosa Ana Prada Queipo